13. soba
13. soba je drugi album goraždanske rock grupe Zona Isključenja. Album je izdat 13. novembra 2008. u produkciji kompanije Hayat Production. Godinu dana prije promocije albuma, objavljen je spot za akustičnu pjesmu "Boje jeseni", koja je i danas jedna od najpopularnijih pjesama Zone, kao najava za predstojeći materijal. Po izdavanju albuma snimaju i drugi spot za pjesmu "Grad" a tvorac oba ova spota je bio Damir Mujagić, mladi režiser sa kojim su sarađivali i na spotu "Lijepa Moja". Baš kao i na prethodnom albumu, na Trinaestoj sobi se našla još jedna obrada sevdalinke i to Šantićeve Emine. Naziv "Trinaesta Soba" simbolično opisuje 13 godina postojanja benda, te govori o svojevrsnom zatvaranju u sebe, u svoju sobu, u vlastitu zonu isključenja.